Document ID: /roh_data/filtered/fineweb-2-filterrobots_roh.jsonl.gz/37262

Londra festivescha la Queen
- Sonda, 11.6.2016, 15:09
Cun ina gronda parada militara a Londra ha la Gronda Britannia festivà il 90avel anniversari da la regina Elisabeth. Pliras 10’000 persunas han giubilà cura che la regina e ses um prinzi Philip èn charradscun ina charrotscha averta tras la citad.
Pli tard è la famiglia roiala sa mussada sin il balcun dal palaz da Buckingham. Aviuns militars èn sgulads sur il palaz ed han colurà il tschiel cun las colurs dal pajais blau-alv-cotschen.
La parada marchescha l’anniversari uffizial da la Queen. Ella ha bain gia pudì festivar ils 21 d’avrigl ses 90avel. Perquai ch’i è lura savens trid’ura vegn ses anniversari però festivà tradiziunalmain il zercladur. La tradiziun dal «Trooping the Colour» va enavos sin il 17avel tschientaner.
RR novitads 15:00